kathaṃ pratyakṣavijñānaṃ viśvaṃ bodhayituṃ kṣamam |
nanu tat klṛptasāmarthyaṃ vidyamānopalambhane ||


paratantraṃ yadā śuddhaṃ
vikalpena visaṃyutam |
parāvṛttaṃ hi tathatā
vihāraḥ kalpavarjitaḥ ||


pratyakṣeṇa hi tāvad yady upalabhya vinivartayasi bhāvān |
tan nāsti pratyakṣaṃ bhāvā yenopalabhyante ||


udayate 'stam upaiti niśākaraḥ punar ato 'py udayācalamaulitām |
ubhayakoṭikalāpinirīkṣaṇe na ca śaśī na vibhāti divākaraḥ ||


āpṛcchasva priyasakham amuṃ tuṅgam āliṅgya śailaṃ
vandyaiḥ puṃsāṃ raghupatipadair aṅkitaṃ mekhalāsu |
kāle kāle bhavati bhavatā yasya saṃyogam etya
snehavyaktiś ciravirahajaṃ muñcato bāṣpam uṣṇam ||


kiṃ kandāḥ kandarebhyaḥ pralayam upagatāḥ pādapāḥ kiṃ viśīrṇāḥ
kiṃ vā śoṣaṃ gatās te girikuharagatā nirjharā vāripūrṇāḥ |
kiṃ tad vairāgyamūlaṃ sucaritaniśitaṃ jñānakhaḍgaṃ praṇaṣṭaṃ
yena dvāre nṛpāṇāṃ dhanamadamalināḥ saṅgam āyānti dhīrāḥ ||


mattā goṣṭhīgarbhamūḍhapralāpā prauḍhā gāḍhāliṅgitā yauvanena |
madhvātāmrasvedamīlatkapolā lolā līlāśālinī kasya neṣṭā ||


mātar medini tāta māruta sakhe tejaḥ subandho jala
bhrātar vyoma nibaddha eṣa bhavatāmantyaḥ praṇāmāñjaliḥ |
yuṣmatsaṅgavaśopajātasukṛtodrekasphuran nirmala-
jñānāpāstasamastamohamahimā līye parabrahmaṇi ||


sa nyastacihnām api rājalakṣmīṃ tejoviśeṣānumitāṃ dadhānaḥ |
āsīd anāviṣkṛtadānarājir antarmadāvastha iva dvipendraḥ ||


diṣṭāntam āpsyati bhavān api putraśokād
ante vayasy aham iveti tam uktavantam |
ākrāntapūrvam iva muktaviṣaṃ bhujaṃgaṃ
provāca kosalapatiḥ prathamāparāddhaḥ ||


na tāvad agrimaḥ kalpaḥ kalpate ’nupalambhataḥ |
na hi dṛṣṭaṃ śarāvādi vyomeva prāptavaibhavam ||


vipāko mananākhyaś ca
vijñaptir viṣayasya ca |
tatrālayākhyaṃ vijñānaṃ
vipākaḥ sarvabījakam ||


anumānaṃ pratyuktaṃ pratyakṣeṇāgamopamāne ca |
anumānāgamasādhyā ye 'rthā dṛṣṭāntasādhyāś ca ||


varam asau divaso na punar niśā nanu niśaiva varaṃ na punar dinam |
ubhayam apy athavā vrajatu kṣayaṃ priyatamena na yatra samāgamaḥ ||


tattvādṛṣṭau sadṛśam akhilaṃ ceṣṭitaṃ yair amīṣāṃ
dṛṣṭe tattve galitatamasaṃ jñānam apy ekam eva |
yogācāraiḥ saha bhavati dhig bandhubhir bāndhavānāṃ
tair apy eṣāṃ kim iti kalaho madhyamāvallabhānām ||


kiṃ kandāḥ kandarebhyaḥ pralayam upagatā nirjharā  vā giribhyaḥ
pradhvastā vā tarubhyaḥ sarasaphalabhṛto valkalinyaś ca śākhāḥ |
vīkṣyante yanmukhāni prasabham upagatapraśrayāṇāṃ khalānāṃ duḥkhopāttālpavittasmayavaśapavanānartitabhrūlatāni ||


adhyārūḍhāḥ pīṭham īśād avāptaṃ durdarśaṃ tad durdhiyāṃ dūrato 'pi |
aṣṭācatvāriṃśad ādyāḥ kavīndrāś cakrur bhaktiṃ bhūyasīṃ candracūḍe ||


meghair meduram ambaram vanabhuvaḥ śyāmās tamāladrumair
naktam bhīrur ayaṃ tvam eva tad imam rādhe gṛham prāpaya |
itthaṃ nandanideśataś calitayoḥ pratyadhvakuñjadrumam
rādhāmādhavayoḥ jayanti yamunākūle rahaḥkelayaḥ ||


latāpratānodgrathitaiḥ sa kaiśair adhijyadhanvā vicacāra dāvam |
rakṣāpadeśān munihomadhenor vanyān vineṣyann iva duṣṭasattvān ||


samyagvinītam atha varmaharaṃ kumāram
ādiśya rakṣaṇavidhau vidhivat prajānām |
rogopasṛṣṭatanudurvasatiṃ mumukṣuḥ
prāyopaveśanamatir nṛpatir babhūva ||


vyomnaiva labdhasādhyatvād madhyamaḥ siddhasādhanaḥ |
kalpāntare ’pi durvāraṃ prāg udīritadūṣaṇam ||


pañcānāṃ mūlavijñāne
yathāpratyayam udbhavaḥ |
vijñānānāṃ saha na vā
taraṅgāṇāṃ yathā jale ||


yadi ca na bhavet svabhāvo dharmāṇāṃ niḥsvabhāva ity evam |
nāmāpi bhaven naivaṃ nāma hi nirvastukaṃ nāsti


vipadi dhairyam athābhyudaye kṣamā sadasi vākpaṭutā yudhi vikramaḥ |
yaśasi cābhiratir vyasanaṃ śrutau prakṛtisiddham idaṃ hi mahātmanām ||


tīrthe toyavyatikarabhave jahnukanyāsarayvor
dehatyāgād amaragaṇanālekhyam āsādya sadyaḥ |
pūrvākārādhikatararucā saṃgataḥ kāntayāsau
līlāgāreṣv aramata punar nandanābhyantareṣu ||


kiṃ kiṃ siṃhas tataḥ kiṃ narasadṛśavapur deva citraṃ gṛhīto
naivaṃ tat ko ’tra jīva drutam upanaya taṃ nanv ayaṃ prāpta eva |
cāpaṃ cāpaṃ na khaḍgaṃ tvaritataram aho karkaśatvaṃ nakhānām
itthaṃ daityādhirājyaṃ nijanakhakuliśair jaghnivān yaḥ sa vo ’vyāt ||


kāṣṭhād agnir jāyate mathyamānād
bhūmis toyaṃ khanyamānā dadāti |
sotsāhānāṃ nāsty asādhyaṃ narāṇāṃ
nyāyārabdhāḥ sarvayatnāḥ phalanti ||


vācaḥ pallavayaty umāpatidharaḥ saṃdarbhaśuddhim girām
jānīte jayadeva eva śaraṇaḥ ślāghyo durūhadrute |
śṛṅgārottarasatprameyaracanaiḥ ācāryagovardhana-
spardhī ko ’pi na viśrutaḥ śrutidharo dhoyī kavikṣmāpatiḥ ||


visṛṣṭapārśvānucarasya tasya pārśvadrumāḥ pāśabhṛtā samasya |
udīrayāmāsur ivonmadānām ālokaśabdaṃ vayasāṃ virāvaiḥ ||


tasya prasahya hṛdayaṃ kila śokaśaṅkuḥ
plakṣapraroha iva saudhatalaṃ bibheda |
prāṇāntahetum api taṃ bhiṣajām asādhyaṃ
lābhaṃ priyānugamane tvarayā sa mene ||


upasargeṇa dhātvartho balād anyatra nīyate |
gaṅgāsalilamādhuryaṃ sāgareṇa yathāmbhasā ||


saṃbhavaṃ vibhavaṃ caiva
mohāt paśyanti bāliśāḥ |
na saṃbhavaṃ na vibhavaṃ
prajñāyukto vipaśyati ||


paramarmaghaṭṭanādiṣu khalasya yat kauśalaṃ na tat kṛtye |
yat sāmarthyam upahatau viṣasya tan nopakārāya ||


abhiniveśavaśīkṛtacetasāṃ bahuvidām api sambhavati bhramaḥ |
tad iha bhāgavataṃ gatamatsarā matam idaṃ vimṛśantu vipaścitaḥ ||


āḥ pātrī syām akṛtakaghanapremavisphāritānāṃ
savrīḍānāṃ sakalakaraṇānandanāḍiṃdhamānām |
teṣāṃ teṣāṃ hṛdayanihitākūtaniṣyandinetra-
vyāpārāṇāṃ punar api tathā subhruvo vibhramāṇām ||


kiṃ kurmaḥ kaṃ bhajāmaḥ kim iha samucitaṃ sādhanaṃ bho vayasyās
saṃsāronmūlanāya pratidivasam ihānarthaśaṅkāvatāraḥ |
bhrātar jñātaṃ nidānaṃ bhavabhayadalane saṃgataṃ sajjanānāṃ
tāṃ kāśīm āśrayāmo nirupamayaśasaḥ svaḥsravantyā vayasyām ||


yaḥ sarveṣām āvarītā varīyān
sarvair bhāvair nāvṛto 'nādiniṣṭhaḥ |
mārgātītāyendriyāṇāṃ namas te
'vijñeyāya vyomarūpāya tasmai ||


bhrūcāpe nihitaḥ kaṭākṣaviśikhaḥ nirmātu marmavyathām
śyāmātmā kuṭilaḥ karotu kabarībhāro ’pi mārodyamam |
moham tāvat ayam ca tanvi tanutām bimbādharaḥ rāgavān
sadvṛttastanamaṇḍalaḥ tava katham prāṇaiḥ mama krīḍati ||


marutprayuktāś ca marutsakhābhaṃ tam arcyam ārād abhivartamānam |
avākiran bālalatāḥ prasūnair ācāralājair iva paurakanyāḥ ||


ākarṇya vāravanitāpaṭhitaṃ sabhāyāṃ
saṃpūraṇaṃ sapadi pādam udārabhāvaḥ |
yaḥ kālidāsamaraṇaṃ hṛdi niścikāya
bhojaḥ sa eva paramaṃ bhuvi bhāvaboddhā ||


yat adhītam avijñātam nigadenaiva śabdyate |
anagnau iva śuṣkaidho na taj jvalati karhi cit ||


tad bodhicittaṃ dvividhaṃ
vijñātavyaṃ samāsataḥ |
bodhipraṇidhicittaṃ ca
bodhiprasthānam eva ca ||


svaguṇān iva paradoṣān vaktuṃ na sato ’pi śaknuvanti budhāḥ |
svaguṇān iva paradoṣān asato ’pi khalās tu kathayanti ||


śikhariṇi kva nu nāma kiyacciraṃ
kimabhidhānam asāv akarot tapaḥ ।
taruṇi yena tavādharapāṭalaṃ
daśati bimbaphalaṃ śukaśāvakaḥ ॥


kiṃ karpūraiḥ kim u malayajair ambubhiḥ kiṃ himāṃśoḥ
kiṃ tāmbūlaiḥ kim atha vasanaiḥ kim nu bhojyair durāpaiḥ |
cidrūpāṇāṃ sarasavacasāṃ sajjanānāṃ priyāṇām
līlāgoṣṭhī yadi savayasāṃ labhyate puṇyalabhyā ||


kiṃ kaundī kundakālī kim u kamalakulaṃ kiṃ nu vā kṛttivāsāḥ
kārttikyāḥ kaumudī kiṃ kamalakutukahṛt kiṃ kalānāṃ kalāpaḥ |
kiṃsvit karpūrapūraḥ kim u kuliśabhṛtaḥ kuñjaraḥ kañjadṛṣṭe
kaścit kaśmīrajanmā kim upalanikaraḥ kīrtayaḥ kiṃ tvadīyāḥ ||


evaṃ bhartrā bhartsitāpy ārdracittā
nābhūd eṣā mantharākrāntavṛttiḥ |
rākācandre rājamāne 'py abādhaṃ
vīrucchannā candrakāntasthalīva ||


āvāso vipināyate priyasakhīmālāpi jālāyate
tāpo ’pi śvasitena dāvadahanajvālākalāpāyate |
sāpi tvadviraheṇa hanta hariṇīrūpāyate hā kathaṃ
kandarpo ’pi yamāyate viracayan śārdūlavikrīḍitam ||


latāpratānodgrathitaiḥ sa kaiśair adhijyadhanvā vicacāra dāvam |
rakṣāpadeśān munihomadhenor vanyān vineṣyann iva duṣṭasattvān ||


ākarṇitāni rasitāni yayā prasarpat
pradyumnarājarathaniḥsvanasodarāṇi |
uccai raṇaccaraṇanūpurayā purandhryā
kṣipraṃ priyaṃ kupitayāpi tayābhisasre ||


tam īśaḥ kāmarūpāṇām
atyākhaṇḍalavikramam |
bheje bhinnakaṭair nāgair
anyān uparurodha yaiḥ ||


tatas tasmāt purodyānāt
kautūhalacalekṣaṇāḥ |
pratyujjagmur nṛpasutaṃ
prāptaṃ varam iva striyaḥ ||


udyuktaḥ parabhede yathā khalaḥ sajjanas tathā saṃdhau |
chidraṃ karoti sūcī sapadi pidhatte tadanu tantuḥ ||


na mṛgayābhiratir na durodaraṃ
na ca śaśipratimābharaṇaṃ madhu |
tam udayāya na vā navayauvanā
priyatamā yatamānam apāharat ||


kumbhīpākakvathitakalilād uṣṇasaṃrambhavegāt
kṛtvodgrīvaṃ kṣaṇam api sukhaṃ labdhaniśvāsamokṣāḥ |
krodhāpūrṇaiḥ subahubhir ayomudgarais tāḍyamānā
manyante taṃ param iva sukhaṃ nārakā yadvad eva ||


kiṃcinn nirmucyamāne gagana iva mukhe śāṭhyanidrāpayodair
nyakkurvāṇe svabhāsā phaṇipatiśirasām+ratnadīpāṃśujātam |
pāyās tām vo murāreḥ śaśitapanamaye locane yadvibhāsā
lakṣmyā hastastham ardhaṃ vikasati kamalasyārdham abhyeti nidrām ||


rathyāghoṣair bṛṃhaṇair vāraṇānām
aikyaṃ gacchan vājināṃ heṣayā ca  |
vyomavyāpī saṃtataṃ dundubhīnām
avyakto 'bhūd īśiteva praṇādaḥ  ||


yaḥ kaumaraharaḥ sa eva hi varastā eva caitrakṣapāste
conmīlitamālatīsurabhayaḥ prauḍhāḥ kadambānilāḥ |
sā caivāsmi tathāpi tatra suratavyāpāralīlāvidau
revārodhasi vetasītarutale cetaḥ samutkaṇṭhate ||


taccittaratnagrahaṇāya samyak
pūjāṃ karomy eṣa tathāgatānām |
saddharmaratnasya ca nirmalasya
buddhātmajānāṃ ca guṇodadhīnām ||


ākarṇya garjitaravaṃ ghanagarjitulyaṃ
siṃhasya yānti vanam anyad ibhā bhayārtāḥ |
tatraiva pauruṣanidhiḥ svakulena sārdhaṃ
darpoddhuro vasati vītabhayo varāhaḥ ||


kāmarūpeśvaras tasya
hemapīṭhādhidevatām |
ratnapuṣpopahāreṇa
cchāyām ānarca pādayoḥ ||


tataḥ prabhṛti suptasya
pramattasyāpy anekaśaḥ |
avicchinnāḥ puṇyadhārāḥ
pravartante nabhaḥsamāḥ ||


dṛṣṭvā parasya pīḍāṃ prītaḥ khala eva bhavati na kulīnaḥ |
prāyaḥ sphuranti samare lohamayāny eva śāstrāṇi ||


akaruṇatvam akāraṇavigrahaḥ
paradhanāpahṛtiḥ parayoṣitaḥ |
svajanabandhujaneṣv asahiṣṇutā
prakṛtisiddham idaṃ hi durātmanām ||


tadvad duḥkhair aniśam avaśo dāruṇaiḥ pīḍyamānas
tāvatkālaṃ jananamaraṇakṣobhamuktaḥ kathaṃcit |
mandībhūte kṣaṇam api nije duḥsahe duḥkhavahnau
sarvo lokas tanusukhalavagrāmatṛṣṇāṃ karoti ||


kiṃcin niṣpādyamānaṃ kim api ca vilayaṃ yāti niṣpannamātraṃ
śuṣkaṃ sadyo vinaśyaty aparam aparamāpākam āropyamāṇam |
yadvad bhāṇḍaṃ tathāsmin jagati bahuvidhāṃ prāpya janmādyavasthāṃ
naśyanti prāṇino 'mī na hi khalu niyatā kvāpi mṛtyor vyavasthā ||


roṣāveśād gacchatāṃ pratyamitraṃ
dūrotkṣiptasthūlabāhudhvajasya  |
dīrghās tiryag vaijayantīsadṛśyaḥ
pādātasya bhrejire khaḍgalekhāḥ ||


svādhyāyaḥ paṭhito yathāvidhi parāmṛṣṭāni cāṅgāni ṣaṇ
mīmāṃsāpi nirūpiteti vihitaṃ karma dvijanmocitam |
nityādhūtakutarkadhūsaragirāṃ yāvat tu vedadviṣāṃ
nyakkāro na kṛtaḥ kṛtārtha iva me tāvan na vidyāśramaḥ ||


yāvanti puṣpāṇi phalāni caiva
bhaiṣajyajātāni ca yāni santi |
ratnāni yāvanti ca santi loke
jalāni ca svacchamanoramāṇi ||


vyarthaṃ vilokya kusumeṣum asuvyaye 'pi
gaurīpatīkṣaṇaśikhijvalito manobhūḥ |
roṣād vaśīkaraṇam astram upādade yāṃ
sā subhruvāṃ vijayate jagati pratiṣṭhā ||


iti jitvā diṣo jiṣṇur
nyavartata rathoddhatam |
rajo viśrāmayan rājñāṃ
chattraśūnyeṣu mauliṣu ||


teṣām eva ca sattvānāṃ
svārthe 'py eṣa manorathaḥ |
notpannapūrvaḥ svapne 'pi
parārthe saṃbhavaḥ kutaḥ ||


ninditum eva khalajanaḥ sādhūñ jānāti sajjanaḥ stotum |
śeṣayati śiśirasamayaḥ kusumayati vasanta eva vanam ||


nigamakalpataror galitaṃ phalaṃ
śukamukhād amṛtadravasaṃyutam |
pibata bhāgavataṃ rasam ālayaṃ
muhur aho rasikā bhuvi bhāvukāḥ ||


yāvad yāvaj jagati sakale jāyate saukhyasaṃjñā
tāvat tāvad bahalataratām eti mohāndhakāraḥ |
yāvad yāvaj jagati sakale jāyate duḥkhasaṃjñā
tāvat tāvat taralataratām eti mohāndhakāraḥ ||


kiṃ chattraṃ kiṃ nu ratnaṃ tilakam uta tathā kuṇḍalaṃ kaustubho vā
cakraṃ kiṃ vārijaṃ vety amarayuvatibhir yad balidveṣidehe |
ūrdhvaṃ maulau lalāṭe śravasi hṛdi kare nābhideśe ca dṛṣṭaṃ
pāyāt tad vo 'rkabimbaṃ sa ca danujaripur vardhamānaḥ krameṇa ||


vadhrābaddhā dhauritena prayātām
aśvīyānām uccakair uccalantaḥ |
raukmā rejuḥ sthāsakā mūrtibhājo
darpasyeva vyāptadehasya śeṣāḥ ||


sacchāyaḥ sthiradharmamūlavalayaḥ puṇyālavālasthitir
dhīvidyākaruṇāmbhasā hi vilasadvistīrṇaśākhānvitaḥ |
saṃtoṣojjvalapallavaḥ śuciyaśaḥpuṣpaḥ sadāsatphalaḥ
sarvāśāparipūrako vijayate śrībuddhakalpadrumaḥ ||


mahīdharā ratnamayās tathānye
vanapradeśāś ca vivekaramyāḥ |
latāḥ supuṣpābharaṇojjvalāś ca
drumāś ca ye satphalanamraśākhāḥ ||


śreyāṃsi vaḥ sa sugataḥ kurutād apāra-
saṃsārasāgarasamuttaraṇaikasetuḥ |
durvāramāraparivārabalāvalepa-
kalpāntasaṃtatapayaḥprasarair ahāryaḥ ||


sa viśvajitam ājahre
yajñaṃ sarvasvadakṣiṇam |
ādānaṃ hi visargāya
sataṃ vārimucām iva ||


vaktṛvyāpāraviṣayo
yo 'rtho buddhau prakāśate |
prāmāṇyaṃ tatra śabdasya
nārthatattvanibandhanam ||


paramārthabhāvanākramasamunmiṣatpulakalāñchitakapolam ।
svakṛtīḥ prakāśayantaḥ paśyanti satāṃ mukhaṃ dhanyāḥ ॥


pravayaso 'pi yadākulacetanāḥ
svahitamārgasamāśrayakātarāḥ |
bahu vadanty asamīkṣitaniścayaṃ
krayapathena gataṃ tad idaṃ ghaṭe ||


kṛtvā yātrāṃ parahitaphalāṃ vatsarāṇāṃ śatena
sthitvā rājye mahati nikhilaṃ pūrayitvā ca lokam |
putraṃ dhṛtvā narapatipade prāpya sarvopaśāntiṃ
tattvajño ’sau kim api paramaṃ brahmabhāvaṃ jagāma ||


saṃsaktaṃ siktamūlād abhinavabhuvanodyānakautūhalinyā
yāminyā kanyayevāmṛtakarakalaśāvarjitenāmṛtena |
arkālokaḥ kriyād vo mudaṃ udayaśiraścakravālālavālād
udyadbālapravālapratimarucir ahaḥpādapaprākpravālaḥ ||


sāndratvakkās talpalāśliṣṭakakṣā
āṅgīṃ śobhām āpnuvantaś caturthīm |
kalpasyānte mārutenāpanunnāś
celuś caṇḍaṃ gaṇḍaśailā ivebhāḥ ||


dantollekhanakhakṣatādidayitavyāpārapāramparī-
nirglānāpi hi kāminī dinamukhe niḥsīmam ānandati |
mārjārīnakharāṅkurākhudaśanavyāviddhyamānā manāg
āyurvedavido 'bhigacchati rudaty āsannamṛtyur yathā ||


kiṃ cārucāritravilāsaśūnyās
kurvanti bhūpāḥ kavisaṃgraheṇa |
kiṃ jātu guñjāphalabhūṣaṇānāṃ
suvarṇakāreṇa vanecarāṇām ||


śāstā samastabhuvanaṃ bhagavān apāyāt
pāyād apāstatimiro mihiropameyaḥ |
saṃsārabhittibhiduro bhavakandakandu-
kandarpadarpadalanavyasanī munīndraḥ ||


anirodham anutpādam
anucchedam aśāśvatam |
anekārtham anānārtham
anāgamam anirgamam ||


aśiśriyad yaḥ satataṃ
dīptaṃ kāśyapavat tapaḥ |
āśiśrāya ca tadvṛddhau
siddhiṃ kāśyapavat parām ||


salilanidher apasṛtayaḥ pūṣṇo 'stamitiḥ kṣayaḥ śaśāṅkasya |
vinipātāś ca guṇavatāṃ na jātu vṛddhiṃ vyabhicaranti ||


madhulihaḥ pravilokya himāhatāṃ
paricitām api paṅkajinīṃ jahuḥ |
kva suciraṃ kriyate malinātmabhir
dhruvatarā bata rāgamayī matiḥ ||


kiṃ te bāṣpas tirayati dṛśaḥ kiṃ sakampo ’dharas te
gaṇḍābhogaḥ kathaya kim u te kopakelīkaṣāyaḥ |
nirmaryāde mama hi rajanī jāgarakleśarāśer
ekaḥ sākṣī sa khalu muralātīravānīrakuñjaḥ ||


kiṃ tṛṣṇākāri kīdṛgrathacaraṇam aho rauti kaḥ kābdhikāñciḥ
ko ’pasmārī bhujaṅge kim u kaliśamanaṃ tv āryasambodhanaṃ kim |
kā sundaryām apīnduḥ katham acalabhṛtaḥ kā ca sambuddhir agner
bījaṃ kiṃ kāvanījāramaṇam atiharā hemasāraṅgalīlā ||


saṃkrīḍantī tejitāśvasya rāgād
udyamyārād agrakāyotthitasya  |
raṃhobhājām akṣadhūḥ syandanānāṃ
hākāraṃ nu prājituḥ pratyanandat  ||


bāṇībhūtapurāṇapūruṣadhṛtipratyāśayā dhāvite
vidrātīkṣaṇajāśuśukṣaṇikaṇaklānte śakunteśvare |
namronnamrabhujaṃgapuṃgavaguṇavyākṛṣṭabāṇāsana-
kṣiptāstrasya puradruho vijayate saṃdhānasīmā śramaḥ ||


asty uttarasyāṃ diśi devatātmā
himālayo nāma nagādhirājaḥ |
pūrvāparau toyanidhī vigāhya
sthitaḥ pṛthivyā iva mānadaṇḍaḥ ||


mugdhāṅgulīkiśalayāṅghrisuvarṇakumbha-
vāntena kāntipayasā dhusṛṇāruṇena
yo vandamānam abhiṣiñcati dharmarājye
jāgartu vo hitasukhāya sa mañjuvajraḥ ||


manvatriviṣṇuhārītayājñavalkyośano 'ṅgirāḥ |yamāpastambasaṃvartāḥ kātyāyanabṛhaspatī || YDh_1.4||


yogīśvaraṃ yājñavalkyaṃ saṃpūjya munayo 'bruvan |
varṇāśrametarāṇāṃ no brūhi dharmān aśeṣataḥ ||


paramārthaśāstrakṛtyā kurvāṇaṃ śāstṛkṛtyam iva loke |
yaṃ buddhimatām agryaṃ dvitīyam iva buddham ity āhuḥ ||


pitur anantaram uttarakosalān samadhigamya samādhijitendriyaḥ |
daśarathaḥ praśaśāsa mahāratho yamavatām avatāṃ ca dhuri sthitaḥ ||


kaś cit kāntāvirahaguruṇā svādhikārapramattaḥ
śāpenāstaṅgamitamahimā varṣabhogyeṇa bhartuḥ |
yakṣaś cakre janakatanayāsnānapuṇyodakeṣu
snigdhacchāyātaruṣu vasatiṃ rāmagiryāśrameṣu ||


śrīśaṃbhuṃ pāṇiniṃ śrīvararucim atha vāksaṃskṛtau dīkṣitaṃ śrī-
śeṣaṃ tadbhāṣyahārdaprakaṭaṇapaṭugīḥpaṇḍitān bhartṛmukhyān |
vṛttinyāsādikartṝn svamataparamatakhyāpakān bhojadurga-
kṣīrasvāmipramukhyān praguṇanati bhaje tanmatajñaptihetoḥ ||


dharmādharmau tadvipākas trayo 'pi kleśāḥ pañca prāṇinām āyatante |
yasminn etair no parāmṛṣta īśo yas taṃ vande viṣṇum oṃkāravācyam ||


śrīmadviṭṭhalam ekam avyayaṃ ajaṃ śabdātmakaṃ brahma yaḥ
svecchāto jagadudbhavasthitilaye hetuḥ svamāyāguṇaiḥ |
yacchvāsaḥ śrutisaṃtativyavahṛtis tam puṇḍarīkāśrame
bhaktānugrahahetutaḥ sthitam ahaṃ vande mude saṃvide ||1||


yaḥ sarvathā sarvahatāndhakāraḥ
saṃsārapaṃkāj jagad ujjahāra
tasmai namaskṛtya yathārthaśāstre
śāstraṃ pravakṣyāmy abhidharmakośam.


adyāpi tāṃ kanakacampakadāmagaurīṃ
phullāravindavadanāṃ tanuromarājīm |
suptotthitāṃ madanavihvalalālasāṅgīṃ
vidyāṃ pramādaguṇitām iva cintayāmi ||


yaḥ pratītyasamutpādaṃ
prapañcopaśamaṃ śivam |
deśayāmāsa saṃbuddhas
taṃ vande vadatāṃ varam ||


haviḥṣu yaś ca svātmārthaṃ
gām adhukṣad vasiṣṭhavat |
tapaḥśiṣṭeṣu śiṣyeṣu
gām adhukṣad vasiṣṭhavat ||


āyūṃṣi yaunavāni jvālāḥ śikhino rayāḥ sravantīnām |
ucchrāyāś ca khalānāṃ gatā na bhūyo nivartante ||


atha jayāya nu merumahībhṛto
rabhasayā nu digantadidṛkṣayā |
abhiyayau sa himācalam ucchritaṃ
samuditaṃ nu vilaṅghayituṃ nabhaḥ ||


kiṃ puṣṭena drutataram ito gamyatāṃ sā priyā te
dṛṣṭā bhrātar divasam akhilaṃ sāsram ekaṃ mayaiva |
pānthe pānthe tvam iti rabhasodgrīvam ālokayantī
dṛṣṭe dṛṣṭe na bhavati bhavān ity udasraṃ valantī ||


kiṃ bāle mugdhateyaṃ prakṛtir iyam atho raudratā kiṃ nu kopaḥ
kiṃ vā cāpalyam uccair vratam uta kim u te yauvanārambhadarpaḥ |
yat keśālāpavaktrasmitalalitakucabhrūvilāsāvalagnaiḥ
svastho lokas tvadīyair manasi vinihitair dahyate ’mībhir āryaḥ ||


kurvāṇānāṃ sāmparāyāntarāyaṃ
bhūreṇūnāṃ mṛtyunā mārjanāya  |
sammārjanyo nūnam uddhūyamānā
bhānti smoccaiḥ ketanānāṃ patākāḥ ||


prāsādāḥ śaśiraśmiśubhrahimavacchṛṅgapratispardhinaḥ
snigdhāny āmravaṇāni śādvalacitā hṛdyā latāmaṇḍapāḥ |
unmīladbisakandadanturaśaradvyomānukārodakāḥ
padminyo viharatsaroruharajoraktāṅgabhṛṅgāṅganāḥ ||


duṣṭaḥ śabdaḥ svarataḥ varṇataḥ vā  mithyā prayuktaḥ na tam artham āha |
sa vāgvajraḥ yajamānam hinasti yathendraśatruḥ svarataḥ aparādhāt ||


nānākavīndravacanāni manoharāṇi
saṃkhyāvatāṃ paramakaṇṭhavibhūṣaṇāni |
ākampakāni śirasaś ca mahākavīnāṃ
teṣāṃ samuccayam anargham ahaṃ vidhāsye ||


viduṣā brāhmaṇenedam adhyetavyaṃ prayatnataḥ |śiṣyebhyaś ca pravaktavyaṃ samyaṅ nānyena kena cit ||1.3||


parāśaravyāsaśaṅkhalikhitā dakṣagautamau |śātātapo vasiṣṭhaś ca dharmaśāstraprayojakāḥ ||


tena vasubaṃdhunāmnā bhaviṣyaparamārthabandhunā jagataḥ |
abhidharmapratyāsaḥ kṛto 'yam abhidharmakośākhyaḥ ||


adhigataṃ vidhivad yad apālayat prakṛtimaṇḍalam ātmakulocitam|
abhavad asya tato guṇatatparaṃ sanagaraṃ nagarandhrakaraujasaḥ||


tasminn adrau kati cid abalāviprayuktaḥ sa kāmī
nītvā māsān kanakavalayabhraṃśariktaprakoṣṭhaḥ |
āṣāḍhasya praśamadivase megham āśliṣṭasānuṃ
vaprakrīḍāpariṇatagajaprekṣaṇīyaṃ dadarśa ||


kiṃ śeṣaḥ pāṇinir vā vararucir atha vā sarvavidyāpraṇetā
śaṃbhur bhūmāv abhūd bhūsurakulatilako hy andhradeśe ’gryavaṃśe |
ṛgvedī sarvaśāstraprakaṭanapaṭudhīḥ kṛṣṇajo rāmacandro
’nantācāryaprapautro diśatu kṛtimatiṃ me sa kauṇḍinyagotraḥ ||


chede hṛdyā vibhramāṇāṃ caturṇāṃ tūrṇaprāptāv āryasatyāmṛtānām |
puṇyāvasthā tvatkaṭākṣekṣaṇe 'pi prauḍhaprajñāśālinī kāpy udeti ||


vende taṃ yativṛndavanditapadaṃ śrīrāmacandrādi yan-
nāmābhāti sarasvatīparapadaṃ vādīndravidrāvakam |
yo vidyāḥ samadāc caturdaśa mudā śrīśeṣabhāṣyādikāḥ
śiṣyebhyo mayi yatkṛpāsti satataṃ sacchāstrasaṃvittaye ||


mahābalo jñānasamādhidanto
yaḥ pañjaraṃ janmamayaṃ vidārya |
viveśa nirvṛtyaṭavīṃ praśāntāṃ
taṃ śāstṛnāgaṃ śirasā namāmi ||


adyāpi tāṃ śaśimukhīṃ navayauvanāḍhyāṃ
pīnastanīṃ punar ahaṃ yadi gaurakāntim |
paśyāmi manmathaśarānalapīḍitāṅgīṃ
gātrāṇi saṃprati karomi suśītalāni ||


manvatriviṣṇuhārītayājñavalkyośano 'ṅgirāḥ |yamāpastambasaṃvartāḥ kātyāyanabṛhaspatī || 1.2||


yad udumbaravarṇānāṃ ghaṭīnāṃ maṇḍalaṃ mahat |
pītaṃ na gamayet svargaṃ kiṃ tat kratugataṃ nayet ||


abhidharmabhāṣyasāgarasamuddhṛtasyāsya śāstraratnasya |
vyākhyā mayā kṛteyaṃ yathārthanāmā sphuṭārtheti ||


ubhayam eva vadanti manīṣiṇaḥ samayavarṣitayā kṛtakarmaṇām|
balaniṣūdanam arthapatiṃ ca taṃ śramanudaṃ manudaṇḍadharānvayam||


tasya sthitvā katham api puraḥ ketakādhānahetor
antarbāṣpaś ciram anucaro rājarājasya dadhyau |
meghāloke bhavati sukhino 'py anyathāvṛtti cetaḥ
kaṇṭhāśleṣapraṇayini jane kiṃ punar dūrasaṃsthe ||


gambhīrārthāṃ mitottyā kalitasakalasacchabdaratnākarāṃ śrī-
śeṣoktanyāyagarbhāṃ svaparamatayutāṃ prakriyākaumudīṃ tām |
vyākurvan buddhihīno yad api tad api tatputrajo rāmacandrā-
cāryokteḥ pāṭharakṣākaraṇaguṇatayā sajjanair nopahāsyaḥ ||


nirghātograiḥ kuñjalīnāñ jighāṃsur jyānirghoṣaiḥ kṣobhayāmāsa siṃhān |
nūnaṃ teṣām abhyasūyāparo 'sau vīryodagre rājaśabdaṃ mṛgāṇām ||


loke ’smin yadupakramaṃ varivṛtīty audāryalokajñatā-
vidvattopakṛtikṣamāsujanatāvedoktadhārmādaram |
ācāryaṃ kṛtakālanirṇayamahāgranthārthasaddīpikā-
ṭīkaṃ taṃ narasiṃham ātmajanakaṃ vende vidāṃ saṃmatam ||


āśāsu rāśībhavadaṅgavallībhāsaiva dāsīkṛtadugdhasindhum |
mandasmitair ninditaśāradenduṃ vande 'ravindāsanasundari tvām ||


adyāpi tāṃ yadi punaḥ kamalāyatākṣīṃ
paśyāmi pīvarapayodharabhārakhinnām |
saṃpīḍya bāhuyugalena pibāmi vaktram
unmattavan madhukaraḥ kamalaṃ yatheṣṭam ||


prakriyākaumudīṃ kurmaḥ pāṇinīyānusāriṇīm |
śrīmadviṭṭhalam ānamya pāṇinyādimunīn gurūn ||


prakṛṣyamāṇaṃ pratyakṣam dṛṣṭam āśrayabhedataḥ |
atas tad āśraye kvāpi dhruvaṃ parinitiṣṭhati ||


guṇamativasumitrādyair vyākhyākāraiḥ padārthavivṛtir yā |
sukṛtā sābhimatā me likhitā ca tathāyam artha iti ||


janapade na gadaḥ padam ādadhāv abhibhavaḥ kuta eva sapatnajaḥ |
kṣitir abhūt phalavaty ajanandane śamarate 'maratejasi pārthive ||


pratyāsanne nabhasi dayitājīvitālambanārthī
jīmūtena svakuśalamayīṃ hārayiṣyan pravṛttim |
sa pratyagraiḥ kuṭajakusumaiḥ kalpitārghāya tasmai
prītaḥ prītipramukhavacanaṃ svāgataṃ vyājahāra ||


yā sṛṣṭiḥ sraṣṭur ādyā vahati vidhihutaṃ yā havir yā ca hotrī
ye dve kālaṃ vidhattaḥ śrutiviṣayaguṇā yā sthitā vyāpya viśvam |
yām āhuḥ sarvabījaprakṛtir iti yayā prāṇinaḥ prāṇavantaḥ
pratyakṣābhiḥ prasannas tanubhir avatu vas tābhir aṣṭābhir īśaḥ ||


saṃsevante dānaśīlā vimuktyai sampaśyanto janmaduḥkhaṃ pumāṃsaḥ |
yanniḥṣaṅgas tvaṃ phalasyānatebhyas tat kāruṇyaṃ kevalaṃ na svakāryam ||


spaṣṭatvāt samupekṣitāni katicid vyākhyātakalpatvato
rāmācāryavarair amūni viśadaṃ vyākhyāmi sūtrāṇy aham |
granthe ’smin svarasādhanaṃ katipayān auṇādikāṃś ca bruve
sthāne tāṃś ca gaṇān yathāmati tathā nyāyān padaiḥ sūcitān ||


atha prajānām adhipaḥ prabhāte jāyāpratigrāhitagandhamālyām |
vanāya pītapratibaddhavatsāṃ yaśodhano dhenum ṛṣer mumoca ||


adyāpi tāṃ suratatāṇḍavasūtradhārīṃ
pūrṇendusundaramukhīṃ madavihvalāṅgīm |
tanvīṃ viśālajaghanastanabhāranamrāṃ
vyālolakuntalakalāpavatīṃ smarāmi ||


tathā ca paṇḍitaṃmanyaiḥ prakṣepair malinīkṛtā |
prakriyākaumudī tasyāḥ prasādaḥ kriyate mayā ||


mukhyārthabādhe tadyoge
rūḍhito 'tha prayojanāt |
anyo ’rtho lakṣyate yat sā
lakṣaṇāropitā kriyā ||


siddhāntārthāpasṛtā kvacitkvacid yā tu taiḥ kṛtā vyākhyā |
tām udbhāvya yathāvad vihiteha mayānyathā vyākhyā ||


daśadigantajitā raghuṇā yathā śriyam apuṣyad ajena tataḥ param |
tam adhigamya tathaiva punar babhau na na mahīnam ahīnaparākramam ||


dhūmajyotiḥsalilamarutāṃ saṃnipātaḥ kva meghaḥ
saṃdeśārthāḥ kva paṭukaraṇaiḥ prāṇibhiḥ prāpaṇīyāḥ |
ity autsukyād aparigaṇayan guhyakas taṃ yayāce
kāmārtā hi prakṛtikṛpaṇāś cetanācetaneṣu ||


kṣipto hastāvalagnaḥ prasabham abhihato ’py ādadāno 'ṃśukāntaṃ
gṛhṇan keśeṣv apāstaś caraṇanipatito nekṣitaḥ sambhrameṇa|
āliṅgan yo 'vadhūtas tripurayuvatibhiḥ sāśrunetrotpalābhiḥ
kāmīvārdrāparādhaḥ sa dahatu duritaṃ śāmbhavo vaḥ śarāgniḥ||


nānāratnajyotiṣāṃ saṃnipātaiś channeṣv antaḥsānu vaprāntareṣu |
baddhāṃ baddhāṃ bhittiśaṅkām amuṣmin nāvānāvān māratiśvā nihanti ||


ṭīkeyaṃ vipuleti yena viduṣā saṃkṣipyate tasya no
lābhaḥ kiṃ tu samīhitāḥ punar amī sarve viśeṣā hatāḥ |
yenāsmābhir anekasūriracitagranthārtham āloḍya tat-
sāraṃ mūlagataṃ viśeṣaviduṣāṃ prītyai prakāśīkṛtam ||


tasyāḥ khuranyāsapavitrapuṃsum apāṃsulānāṃ dhuri kīrtanīyā |
 mārgaṃ manuṣyeśvaradharmapatnī śruter ivārthaṃ smṛtir anvagacchat ||


adyāpi tāṃ suratajāgaraghūrṇamāna
tiryagvalattaralatārakam āyatākṣīm |
śṛṅgārasārakamalākararājahaṃsīṃ
vrīḍāvinamravadanām uṣasi smarāmi ||


vidā jñānena ṭhān śūnyān lāti gṛhṇāti yaḥ svayam |
ajñānugrahakṛd devo viṭṭhalaḥ kathyate budhaiḥ ||


na svato nāpi parato
na dvābhyāṃ nāpy ahetutaḥ |
utpannā jātu vidyante
bhāvāḥ kvacana kecana ||


yuktā ced grāhyeyaṃ na ced apohyānyathā vidhātavyā |
na hi viṣame 'rthe skhalituṃ na saṃbhaven mādṛśāṃ buddhiḥ ||


samatayā vasuvṛṣṭivisarjanair niyamanād asatāṃ ca narādhipaḥ |
anuyayau yamapuṇyajaneśvarau savaruṇāv aruṇāgrasaraṃ rucā ||


jātaṃ vaṃśe bhuvanavidite puṣkarāvartakānāṃ
jānāmi tvāṃ prakṛtipuruṣaṃ kāmarūpaṃ maghonaḥ |
tenārthitvaṃ tvayi vidhivaśād dūrabandhur gato 'haṃ
yācñā vandhyā varam adhiguṇe nādhame labdhakāmā ||


sanmārge tāvad āste prabhavati ca naras tāvad evendriyāṇāṃ
lajjāṃ tāvad vidhatte vinayam api samālambate tāvad eva|
bhrūcāpākṛṣṭamuktāḥ śravaṇapathagatā nīlapakṣmāṇa ete
yāval līlāvatīnāṃ hṛdi na dhṛtimuṣo dṛṣṭibāṇāḥ patanti ||

or na hṛdi ?


kṛtvā puṃvat pātam uccair bhṛgubhyo mūrdhni grāvṇāṃ jarjarā nirjharaughāḥ |
kurvanti dyām utpatantaḥ smarārtasvarlokastrīgātranirvāṇam atra ||


sadvidyānilayaḥ sadāgamaguruḥ satsaṃpradāyāgraṇīḥ
saddharmasthitikṛt samasvaparadṛk sabhyaḥ satāṃ saṃmataḥ |
sārāsāravivik samastaguṇayuk saṃsārasiṇdhos tariḥ
śrīgopālaguruḥ sadāvatu sa naḥ śrīviṭṭhalo yaḥ svayam ||


nivartya rājā dayitāṃ dayālus tāṃ saurabheyīṃ surabhir yaśobhiḥ |
 payodharībhūtacatuḥsamudrāṃ jugopa gorūpadharāmivorvīm ||


śrīmanti sadguṇaparigrahamaṅgalāni
kīrtyāspadāny anavagītamanoharāṇi |
pūrveṣu janmasu muneś caritādbhutāni
bhaktyā svakāvyakusumāñjalinārcayiṣye ||


jagajjanmasthitidhvaṃsamahānandaikahetave |
karāmalakavad viśvaṃ paśyate viṣṇave namaḥ ||


na hi svabhāvo bhāvānāṃ
pratyayādiṣu vidyate |
avidyamāne svabhāve
parabhāvo na vidyate ||


sarveṣāṃ bhāvānāṃ sarvatra na vidyate svabhāvaś cet |tvadvacanam asvabhāvaṃ na nivartayitum svabhāvam alaṃ ||


yadi harismaraṇe sarasaṃ mano yadi vilāsakalāsu kutūhalam|
madhurakomalakāntapadāvalīṃ śṛṇu tadā jayadevasarasvatīm||


saṃtaptānāṃ tvam asi śaraṇaṃ tat payoda priyāyāḥ
saṃdeśaṃ me hara dhanapatikrodhaviśleṣitasya |
gantavyā te vasatir alakā nāma yakṣeśvarāṇāṃ
bāhyodyānasthitaharaśiraścandrikā dhautaharmyā //


pādanyāsaiḥ pṛthivyāṃ vihitavighaṭanaṃ bhūbhṛtām aṭṭahasair
dṛktejaḥketughaṇṭādhvanibhir api nayannāśasṛṣṭīr jaganti |
bibhrāṇasyāvaliptapraśamanavidhaye bhīṣaṇān abhyupāyan
pāyād vo jainaguhyatrayahṛdayahṛdas pāṇḍavaṃ herukasya ||


saṃjagmāte tāv apāyānapekṣau senāmbhodhī dhīranādau rayeṇa |
pakṣacchedāt pūrvam ekatra deśe vāñchantau vā sahyavindhyau niletum ||


ye ’mī kecana matsarāt savayaso durmānasārā narāḥ
gambhīrāṃ guṇaśālinīm api giraṃ nindanti nindantu te |
sārāsāravicārakauśaladaśāpāre pare ’vasthitāḥ
santaḥ santy anasūyavo ’pi bahavaḥ śaṃsanti ye madgiram ||


vratāya tenānucareṇa dhenor nyaṣedhi śeṣo 'py anuyāyivargaḥ |
na cānyatas tasya śarīrarakṣā svavīryaguptā hi manoḥ prasūtiḥ ||


kaṣṭo janaḥ kuladhanairanurañjanīyas
tan no yaduktamaśivaṃ na hi tatkṣamaṃ te ।
naisargikī surabhiṇaḥ kusumasya siddhā
mūrdhni sthitirna caraṇairavatāḍanāni ॥


itthamaiśvaryavairāgyasāmartthyādiguṇā api |
nirastātiśayāḥ puṃsi kvacit santīti sūrayaḥ ||


kriyā na pratyayavatī
nāpratyayavatī kriyā |
pratyayā nākriyāvantaḥ
kriyāvantaś ca santy uta ||


atha sasvabhāvam etad vākyaṃ pūrvā hatā pratijñā te |vaiṣamikatvaṃ tasmin viśeṣahetuś ca vaktavyaḥ ||


tava puraḥ paramottama saṃmatāḥ pratibhayā vikalāḥ prativādinah|
sulabhamūkadaśā bahu manvate drutavilambitam apy uditaṃ vacaḥ||


tvām ārūḍhaṃ pavanapadavīm udgṛhītālakāntāḥ
prekṣiṣyante pathikavanitāḥ pratyayād āśvasantyaḥ |
kaḥ saṃnaddhe virahavidhurāṃ tvayy upekṣeta jāyāṃ
na syād anyo 'py aham iva jano yaḥ parādhīnavṛttiḥ ||


kācit kīrṇā rajobhir divam anuvidadhe bhinnavaktrendulakṣmīr
aśrīkāḥ kāścid antar diśa iva dadhire dāham udbhrāntasattvāḥ|
bhremur vātyā ivānyāḥ pratipadam aparā bhūmivat kampam āpa
prasthāne pārthivānām aśubham iti purobhāvi nāryaḥ śaśaṃsuḥ||


ghaṇṭānādā niḥsvanā diṇḍimānāṃ graiveyāṇām āravā brahmitāni|
ām ity eva pratyavocan gajānām utsāhārtham vācam ādhoraṇasya||


cūḍottaṃsitacārucandrakalikācañcacchikhābhāsvaro
līlādagdhavilolakāmaśalabhaḥ śreyodaśāgre sphuran |
antaḥsphūrjadapāramohatimiraprāgbhāram ucchedayaṃś
cetaḥsadmani yogināṃ vijayate jñānapradīpo haraḥ ||1||


āsvādavadbhiḥ kavalas tṛṇānāṃ kaṇḍūyanair daṃśanivāraṇaiś ca |
 avyāhataiḥ svairagataiḥ sa tasyāḥ samrāṭ samārādhanatatparo 'bhūt ||


vāgdevatācaritacitritacittasadmā
padmāvatīcaraṇacāraṇacakravartī |
śrīvāsudevaratikelikathāsametam
etam karoti jayadevakaviḥ prabandham ||


rūparūpitadekārthasamavāyiṣu cākṣuṣaḥ
prakarṣo bhavituṃ yukto dṛśyamānaprakarṣavat ||


utpadyate pratītyemān
itīme pratyayāḥ kila |
yāvan notpadyata ime
tāvan nāpratyayāḥ katham ||


grāmataruṇaṃ taruṇyā  navavañjulamañjarīsanāthakaram |
paśyantyā bhavati muhur nitarāṃ malinā mukhacchāyā ||


vividhapuṣparasāsavavedy api drutavilambitamadhyanadaddhvaniḥ|
alir upetya niśārdhamahotsave dhayati tadgatadhīr iti vismayaḥ||


mandaṃ mandaṃ nudati pavanaś cānukūlo yathā tvāṃ
vāmaś cāyaṃ nadati madhuraṃ cātakas toyagṛdhnuḥ |
garbhādhānasthiraparicayā nūnam ābaddhamālāḥ
seviṣyante nayanasubhagaṃ khe bhavantaṃ balākāḥ ||


babhrubhrūśmaśrukeśaṃ śikharam iva girer lagnadāvāgnimālaṃ
netraiḥ piṅgogratārais tribhir iva ravibhiś chidritaḥ kālameghaḥ |
daṃṣṭrācandraprabhābhiḥ prakaṭitasubṛhattālupātālamūlaṃ
śambhor vaktraṃ suvaktratritayabhayakaraṃ hantv aghaṃ dakṣiṇaṃ vaḥ ||


kīrṇā reje sājibhūmiḥ samantād aprāṇadbhiḥ prāṇabhājāṃ pratīkaiḥ |
bahvārabdhair ardhasaṃyojitair vā rūpaiḥ sraṣṭuḥ sṛṣṭaye karmaśālā ||


ādityasya gatāgatair aharahaḥ saṃkṣīyate jīvitaṃ
vyāpārair bahukāryabhāragurubhiḥ kālo na vijnāyate |
dṛṣṭvā janmajarāvipattimaraṇaṃ trāsaś ca notpadyate
pītvā mohamayīṃ pramādamadirām unmattabhūtaṃ jagat ||


sthitaḥ sthitām uñcalitaḥ prayātāṃ niṣeduṣīm āsanabandhadhīraḥ |
jalābhilāṣī jalam ādadānāṃ chāyeva tāṃ bhūpatir anvagacchat ||


tau dampatī bahu vilapya śiśoḥ prahartrā
śalyaṃ nikhātam udahārayatām urastaḥ |
so 'bhūt parāsur atha bhūmipatiṃ śaśāpa
hastārpitair nayanavāribhir eva vṛddhaḥ ||


karmaṇy api ktavidhānam apy adoṣaṃ paśyāmaḥ. sarvaguṇasaṃpatsaṃpannatayā sarvadoṣavinirmuktatayā ca buddhair anyair vā buddho jñāta ity arthaḥ ||


śrīmadviṭṭhalam ityādi śrayanty etāṃ sarva iti śrīr lakṣmīḥ |  kvib vacipracchyāyatastukaṭaprujuśrīṇām dīrgho ’saṃprasāraṇaṃ ca iti kvib dīrghaś ca | sā śrīr nityam asminn astīti śrīmān|


maṅgalādīni maṅgalamadhyāni maṅgalāntāni ca śāstrāṇi prathanta iti māṅgalike śabde prayojye granthādau śrīśabdaprayoga etad adhyetṝṇāṃ lakṣmīsaubhāgyādi bhūyād iti etadartham |


vedanaṃ vit jñānam | saṃpadāditvād bhāve kvip | tena ṭhāḥ śūnyāḥ | ‘ṭhaḥ śūnye ca vṛhaddhvanau’ ity abhidhānāt | tān lāti ādatte ātmīyatayā gṛhṇāti | lā ādāne  |


asmād āto ’nupasarge kaḥ iti kapratyayaḥ | ajñānugrāhaka ity arthaḥ | tathā ca śrīrāmacandrācāryair niruktam ||


pāṇinyādimūnīn | paṇanaṃ paṇaḥ | bhāve ac |  paṇo ’syāstīti paṇī | paṇino ’patyaṃ pāṇinaḥ |


‘tasyāpatyam’ ity aṇ | ‘gāthividathikeśigaṇipaṇinaś ca  iti prakṛtibhāvāṭ ṭilopābhāvaḥ | pāṇinasyāpatyaṃ paṇino yuveti  vivakṣite ‘ata iñ’ iti iñ |


pāṇinir āder yeṣāṃ munīnāṃ te pāṇinyādayaḥ | te ca te munayaś ca | mananaśīlā munayaḥ |


śrīmadgopālaprasādaśrīkṛṣṇācāryādayas | tān śrīgurūn ānamya bhaktiśraddhātiśayapūrvakaṃ natvā |


nanu śrīmadviṭṭhalaṃ pāṇinyādīn munīn gurūn ity eṣāṃ pratyekam ānamyety ekayā kriyayā saṃbandhāt samuccayo ’sti | tataś ca taddyotakenāvyayapadena bhāvyam | ucyate |


tatra tāvat prakriyākaumudīṃ cikīrṣavaḥ śrīrāmacandrācāryās tatsamāptipracayagamanābhyāṃ śiṣṭācāraparipālanāya ca viśiṣṭeṣṭadevatāgurupraṇāmalakṣaṇaṃ kṛtaṃ maṅgalācaraṇaṃ śiṣyṣaśikṣārthaṃ manasy upanibadhnanto viṣayaprayojanasaṃbandhādhikāriṇaś ca sūcayantaḥ pratijānate |


gurudaivataikyapratipattyarthaṃ tan na prayuktam |  tathā ca nṛsiṃhācāryavaryaiś ca kālanirṇayadīpikā vivṛtā | tatroktaṃ rāmacandrācāryasūnubhiḥ |


‘atra samuccayadyotakāvyapadābhāvena gurudaivataikyam ācāryāṇām abhipretam iti pratīyate’ | tathā ca teṣām abhiprāyo gurustutau dṛśyate |


varṇā brāhmaṇādayaḥ āśramā brahmacāriprabhṛtayaḥ itare 'nulomapratilomajātā mūrdhāvasiktādayaḥ | itaraśabdasya dvandve ca iti sarvanāmasaṃjñāpratiṣedhaḥ |


atra ca dharmaśabdaḥ ṣaḍvidhasmārtadharmaviṣayaḥ | tad yathā varṇadharma āśramadharmo varṇāśramadharmo guṇadharmo nimittadharmaḥ sādhāraṇadharmaś ceti |


tatra varṇadharmo brāhmaṇo nityaṃ madyaṃ varjayed ityādiḥ | āśramadharmo 'gnīndhanabhaikṣacaryādiḥ |


varṇāśramadharmaḥ pālāśo daṇḍo brāhmaṇasya ity evamādiḥ | guṇadharmaḥ śāstrīyābhiṣekādiguṇayuktasya rājñaḥ prajāparipālanādiḥ |


nimittadharmo vihitākaraṇapratiṣiddhasevananimittaṃ prāyaścittam | sādhāraṇadharmo 'hiṃsādiḥ |


tatra yady api dharmārthakāmamokṣāḥ śāstreṇānena pratipādyante tathāpi dharmasya prādhānyād dharmagrahaṇam |


prādhānyaṃ ca dharmamūlatvād itareṣām |na ca vaktavyaṃ dharmamūlo 'rtho 'rthamūlo dharma ity aviśeṣa iti |


yato 'rtham antareṇāpi japatapastīrthayātrādinā dharmaniṣpattir arthaleśo 'pi na dharmam antareṇeti | evaṃ kāmamokṣāv āpīti ||evaṃ pṛṣṭaḥ kim uvācety āha |


anena bhrānteḥ puruṣadharmatve ’py ajñānugrahakṛtsvabhāvaṃ śrīmadviṭṭhalaṃ namatāṃ bhrāntileśānavakāśaḥ sūcitaḥ |taṃ śrīmadviṭṭhalam |


dharmasya ca caturdaśa sthānāni hetavaḥ | etāni ca traivarṇikair adhyetavyāni, tadantarbhūtatvād dharmaśāstram apy adhyetavyam | tatraitāni brāhmaṇena vidyāprāptaye dharmānuṣṭhānāya cādhigantavyāni |


kṣatriyavaiśyābhyāṃ dharmānuṣṭhānāya | tathā ca śaṅkhena vidyāsthānāny upakramyoktam etāni brāhmaṇo 'dhikurute sa ca vṛttiṃ darśayatītareṣām  iti |


manur api dvijātīnāṃ dharmaśāstrādhyāyane 'dhikāraḥ brāhmaṇasya pravacane nānyasyeti darśayati |


jāyāpratigrāhitagandhamālyāṃ pītaṃ pānam asyāstīti pītaḥ | pītavān ity arthaḥ |


‘arśaādibhyo 'c'ity acpratyayaḥ | 'pītā gāvo bhuktā brāhmaṇāḥ' iti mahābhāṣye darśanāt. pītaḥ pratibaddho vatso yasyāstām ||


pītapratibaddhavatsāṃ ṛṣer dhenuṃ vanāya vanaṃ gantum | 'kriyārthopapada-' ityādinā caturthī. mumoca muktavān. jāyāpadasāmarthyāt sudakṣiṇāyāḥ putrajananayogyatvam anusaṃdheyam |


tathā hi śrutiḥ-'patir jāyāṃ praviśati garbho bhūtveha mātaram. tasyāṃ punar navo bhūtvā daśame māsi jāyate. tajjāyā jāyā bhavati yadasyāṃ jāyate punaḥ’ iti.


yaśodhana ity anena putravattākīrtilobhād rājānarhe gorakṣaṇe pravṛtta iti gamyate. asmin sarge vṛttam upajātiḥ


dharmapatnīty atrāśvaghāsādivattād arthye saṣṭhīsamāsaḥ prakṛtivikārābhāvāt. pāṃsulapathapravṛttāv apy apāṃsulānām iti virodhālaṃkāro dhvanyate ||


'anekam anyapadārthe' ity anekapadārthagrahaṇasāmarthyāt tripado bahuvrīhiḥ.
gorūpadharāmurvīm iva. jugopa rarakṣa. bhūrakṣaṇaprayatneneva rarakṣeti bhāvaḥ.


atheti| atha niśānayanānantaraṃ yaśodhanaḥ prajānām adhipaḥ prajeśvaraḥ prabhāte prātaḥkāle jāyayā sudakṣiṇayā |


dhenupakṣe,-payasā dugdhenādharībhūtāścatvāraḥ samudrā yasyāḥ sā tathoktā tām. dugdhatiraskṛtasāgarāmityarthaḥ|


kathaṃ tarhy ātmarakṣaṇam ata āha—na ceti. tasya dilīpasya śarīrarakṣā cānyataḥ puruṣāntarān na. kutaḥ? hi yasmāt kāraṇān manoḥ.


prasūyata iti prasūtiḥ saṃtatiḥ svavīryaguptā svavīryeṇaiva rakṣitā. na hi svanirvāhakasya parāpekṣeti bhāvaḥ.


anāviṣkṛtadānarājir bahiraprakaṭitamadarekhaḥ. antargatā madāvasthā yasya so 'ntarmadāvasthaḥ. tathābhūto dvipendra ivāsīt.


paurakanyāḥ paurāś ca tāḥ kanyā ācārārthair lājair ācāralājair iva. avākiran. tasyopari nikṣiptavatya ity arthaḥ. sakhā hi sakhāyamāgatam upacaratīti bhāvaḥ ||


pītaḥ pratibaddho vatso yasyāḥ pītapratīti “sup pratinā mātrārthe”nāvyayībhāvaḥ, tatrālpapāne kāraṇābhāvāt.


ācāralājair iva | purapraveśe hi rājā purandhrībhir lājair avākīryate ity ācāraḥ |
kanyāgrahaṇaṃ bālalatā ity uktatvāt, na tv adhikāraḥ, “avākiran vayovṛddhāḥ”-iti vacanāt |


na pratyayeṣu samagreṣu, na hetupratyayeṣu samagreṣu na hetupratyayavinirmuktaḥ pṛthag eva vā | yasmād atra sarvatra svabhāvo nāsti, tasmān niḥsvabhāvo 'ṅkuraḥ |


yasmān niḥsvabhāvaḥ tasmāt śūnyaḥ | yathā cāyam aṅkuro niḥsvabhāvo niḥsvabhāvāc ca śūnyaḥ tathā sarvabhāvā niḥsvabhāvatvāc chūnyā iti |


yasmād atra sarvatra nāsti, tasmān niḥsvabhāvam. yasmān niḥsvabhāvam, tasmāc chūnyam.


pratigrāhayitryā | pratigrāhite svīkārite gandhamālye yayā sā jāyāpratigrāhitagandhamālyā. tāṃ tathoktam.


tasmād anena sarvabhāvasvabhāvavyavartanam aśakyaṃ kartum. na hy asatāgninā dagdhum. nāpy asatā śastreṇa śakyaṃ chettum.


nāpy asatībhir adbhiḥ śakyaṃ kledayitum. evam asatā vacanena na śakyaḥ sarvabhāvasvabhāvo nivartayitum.


śakyaḥ sarvabhāvasvabhāvapratiṣedhaḥ kartuṃ na śakyaḥ sarvabhāvasvabhāvo nivartayitum. | tatra yad uktaṃ sarvatra bhāvasvabhāvo vinivartata iti | tan na ||


kiṃcānyat sarvabhāvāntargataṃś ca tadvacanam | kasmāc chūnyeṣu sarvabhāveṣu tadvacanam aśūnyaṃ yenāśūnyatvāt sarvabhāvasvabhāvaḥ pratiṣiddhaḥ || evaṃ ṣaṭkoṭiko vādaḥ prasaktaḥ | sa punaḥ katham iti ||


teṣāṃ "pratītyasamutpādaṃ vo bhikṣavo deśayiṣyāmi", "yaḥ pratītyasamutpādaṃ paśyati sa dharmaṃ paśyati" ityevamādau viṣaye vīpsārthasya saṃbhavāt samāsasadbhāvāc ca syāj jyāyasī vyutpattiḥ.


prati prati vināśinām utpādaḥ pratītyasamutpāda ity anye" iti paravyākhyānam anūdya dūṣaṇam abhidhatte, tasya parapakṣānuvādākauśalatvam eva tāvat saṃbhāvyate ||


atha gauḥ iti atra kaḥ śabdaḥ. kim yat tat sāsnālāṅgūlakakudakhuraviṣāṇi artharūpam saḥ śabdaḥ. na iti āha. dravyam nāma tat. yat tarhi tat iṅgitam ceṣṭitam nimiṣitam saḥ śabdaḥ?


na iti āha. kriyā nāma sā. yat tarhi tat śuklaḥ nīlaḥ kṛṣṇaḥ kapilaḥ kapotaḥ iti saḥ śabdaḥ? na iti āha. guṇaḥ nāma saḥ. na iti āha. ākṛtiḥ nāma sā.


kaḥ tarhi śabdaḥ?  yena uccāritena sāsnālāṅgūlakakudakhuraviṣāṇinām sampratyayaḥ bhavati saḥ śabdaḥ.


atha vā pratītapadārthakaḥ loke dhvaniḥ śabdaḥ iti ucyate. tat yathā śabdam kuru; mā śabdam kārṣīḥ śabdakārī ayam māṇavakaḥ iti. dhvanim kurvan evam ucyate. tasmāt dhvaniḥ śabdaḥ.


apayodharāḥ payodharāḥ saṃpadyamānāḥ payodharībhūtāḥ. abhūtatadbhāve cviḥ. 'kugatiprādayaḥ' iti samāsaḥ. payodharībhūtāś catvāraḥ samudrā yasyās tām.


āgamaḥ khalu api. brāhmaṇena niṣkāraṇaḥ dharmaḥ ṣaḍaṅgaḥ vedaḥ adhyeyaḥ jñeyaḥ iti. pradhānam ca ṣaṭsu aṅgeṣu vyākaraṇam. pradhāne ca kṛtaḥ yatnaḥ phalavān bhavati.


laghvartham ca adhyeyam vyākaraṇam. brāhmaṇena avaśyam śabdāḥ jñeyāḥ iti. na ca antareṇa vyākaraṇam laghunā upāyena śabdāḥ śakyāḥ jñātum.


asandehārtham ca adhyeyam vyākaraṇam. yājñikāḥ paṭhanti. sthūlapṛṣatīm āgnivāruṇīm anaḍvāhīm ālabheta iti.


tasyām sandehaḥ sthūlā ca asau pṛṣatī ca sthūlapṛṣatī sthūlāni pṛṣanti yasyāḥ sā sthūlapṛṣatī.


tām na avaiyākaraṇaḥ svarataḥ adhyavasyati. yadi pūrvapadaprakṛtisvaratvam tataḥ bahuvrīhiḥ. atha antodāttatvam tataḥ tatpuruṣaḥ iti.


tasmāt brāhmaṇena na mlecchitavai na apabhāṣitavai. mlecchaḥ ha vai eṣaḥ yat apaśabdaḥ. mlecchāḥ mā bhūma iti adhyeyam vyākaraṇam. te asurāḥ.


bhūyāṃsaḥ apaśabdāḥ alpīyāṃsaḥ śabdāḥ. ekaikasya hi śabdasya bahavaḥ apabhraṃśāḥ. tat yathā gauḥ iti asya śabdasya gāvī goṇī gotā gopotalikā iti evamādayaḥ apabhraṃśāḥ.


atha yaḥ avāgyogavit, ajñānam tasya śaraṇam. na atyantāya ajñānam śaraṇam bhavitum arhati.


yaḥ hi ajānan vai brāhmaṇam hanyāt surām vā pibet saḥ api manye patitaḥ syāt. evam tarhi saḥ anantam āpnoti jayam paratra vāgyogavit duṣyati ca apaśabdaiḥ. kaḥ. avāgyogavit eva?


atha yaḥ vāgyogavit, vijñānam tasya śaraṇam. kva punaḥ idam paṭhitam? bhrājāḥ nāma ślokāḥ. kim ca bhoḥ ślokāḥ api pramāṇam. kim ca ataḥ? yadi pramāṇam ayam api ślokaḥ pramāṇam bhavitum arhati.


vratāyeti| vratāya dhenor anucareṇa. na tu jīvanāyeti bhāvaḥ. tena dilīpena śeṣo 'vaśiṣṭo 'py anuyāyivargo 'nucaravargo nyaṣedhi nivartitaḥ. śeṣatvaṃ sudakṣiṇāpekṣayā.


yājñikāḥ paṭhanti: prayājāḥ savibhaktikāḥ kāryāḥ iti. na ca antareṇa vyākaraṇam prayājāḥ savibhaktikāḥ śakyāḥ kartum. vibhaktim kurvanti.


guhā trīṇi nihitā na iṅgayanti. guhāyām trīṇi nihitāni na iṅgayanti.na ceṣṭante. na nimiṣanti iti arthaḥ.


turīyam vācaḥ manuṣyāḥ vadanti. turīyam ha vai etat vācaḥ yat manuṣyeṣu vartate. caturtham iti arthaḥ.


evam hi śrūyate: bṛhaspatiḥ indrāya divyam varṣasahasram pratipadoktānām śabdānām śabdapārāyaṇam provāca na antam jagāma.


bṛhaspatiḥ ca pravaktā indraḥ ca adhyetā divyam varṣasahasram adhyayanakālaḥ na ca antam jagāma. kim punaḥ adyatve.


yaḥ sarvathā ciram jīvati saḥ varṣaśatam jīvati. caturbhiḥ ca prakāraiḥ vidyā upayuktā bhavati āgamakālena svādhyāyakālena pravacanakālena vyavahārakālena iti.


tatra ca āgamakālena eva āyuḥ paryupayuktam syāt. tasmāt anabhyupāyaḥ śabdānām pratipattau pratipadapāṭhaḥ. katham tarhi ime śabdāḥ pratipattavyāḥ.


kim cit sāmanyaviśeṣavat lakṣaṇam pravartyam yena alpena yatnena mahataḥ mahataḥ śabdaughān pratipadyeran. kim punaḥ tat? utsargāpavādau.


kaḥ cit utsargaḥ kartavyaḥ kaḥ cit apavādaḥ. kathañjātīyakaḥ punaḥ utsargaḥ kartavyaḥ kathañjātīyakaḥ apavādaḥ.


sāmanyena utsargaḥ kartavyaḥ. tat yathā karmaṇi aṇ. tasya viśeṣeṇa apavādaḥ. tat yathā. ātaḥ anupasarge kaḥ.


sthita iti | bhūpatis tāṃ gāṃ sthitāṃ satīṃ sthitaḥ san. sthitir ūrdhvāvasthānam. prayātāṃ prasthitām uccalitaḥ prasthitaḥ.


kim punaḥ nityaḥ śabdaḥ āhosvit kāryaḥ. saṅgrahe etat prādhānyena parīkṣitam nityaḥ vā syāt kāryaḥ vā iti. tatra uktāḥ doṣāḥ prayojanāny api uktāni.


tatra tu eṣaḥ nirṇayaḥ yadi eva nityaḥ atha api kāryaḥ ubhayathā api lakṣaṇam pravartyam iti. katham punaḥ idam bhagavataḥ pāṇineḥ ācāryasya lakṣaṇam pravṛttam.


katham jñāyate. yat kūṭastheṣu avicāliṣu bhāveṣu vartate. tat yathā siddhā dyauḥ , siddhā pṛthivī siddham ākāśam iti. nanu ca bhoḥ kāryeṣu api vartate .


dravyam padārtham matvā sarūpāṇām ekaśeṣaḥ ekavibhaktau iti ekaśeṣaḥ ārabhyate. kim punaḥ nityaḥ śabdaḥ āhosvit kāryaḥ. saṅgrahe etat prādhānyena parīkṣitam nityaḥ vā syāt kāryaḥ vā iti.


tatroktā doṣāḥ prayojanāny api uktāni. tatra tu eṣa nirṇayo yady eva nityo 'thāpi kārya ubhayathāpi lakṣaṇaṃ pravartyam iti.


atha vāvidyānidrādvayāpagamād buddhaḥ prabuddha ity arthaḥ. prabuddhaḥ puruṣa iti yathā. karmakartari ktavidhānam ity apare. svayaṃ budhyata iti buddha ity arthaḥ.


kaścid yakṣaḥ puṇyajano rāmagiryāśrameṣu citrakūṭācalatapovaneṣu vasatim cakre vyadhāt |nijapurīm alakām apahāya tatra vāse kāraṇam āha |


bhartuḥ prabhor dhanadasya śāpenāstaṃgamitamahimā naṣṭatejāḥ |  kīdṛśena | kāntāvirahaguruṇā priyāvirahaduḥsahena | tathā varṣabhogyeṇa saṃvatsaram anubhāvyena ||


kim iti tenāsya śāpo 'dāyīty āha| svādhikārapramatto nijavyāpārāvaliptaḥ |
sa hi jāyāyāṃ vyasanitvāt svam adhikāram anapekṣamāṇo rājarājena tayaiva tava varṣaṃ viraho 'stu| mahimā te naśyatv iti śaptaḥ |


rāmādrim ataḥ sa āyayau| kīdṛśeṣv āśrameṣu| janakatanayāsnānapuṇyodakeṣu sītāmajjanapavitratoyeṣu||


niṣeduṣīṃ niṣaṇṇām upaviṣṭām ity arthaḥ. 'bhāṣāyāṃ sadavasaśruvaḥ'iti kvasupratyayaḥ. 'ugitaś ca' iti ṅīp.


abhivāde strīvat mā bhūma iti adhyeyam vyākaraṇam. avidvāṃsaḥ vibhaktim kurvanti.


tathā snigdhā aparuṣāś chāyāpradhānās taravo yeṣv iti sevyatvakathanam | varṣaṃ bhogyo varṣabhogyaḥ | kālā atyantasaṃyoge ceti samāsaḥ ||


iha prekṣāpūrvakāriṇaḥ puruṣārthasampadam abhivāñchantas tatsādhanādhigamopāyam antareṇa tadavāptim amanyamānāḥ tadupāyāvagamanimittam eva prathamam anveṣante |


tatra dṛṣṭe viṣaye suciraprarūḍhavṛddhavyavahārasiddhānvayavyatirekādhigatasādhanabhāve bhojanādāv anapekṣitaśāstrasyaiva bhavati pravṛttiḥ |


tad eva sakalasadupāyadarśane divyaṃ cakṣur asmadādeḥ, na yoginām iva yogasamādhijajñānādy upāyāntaram apīti |


na hi malinaḥ snāyāt, bubhukṣito ’śnīyāt iti śāstram upayujyate |
adṛṣṭe tu svargāpavargamārge naisargikamohāndhatamasaviluptālokasya lokasya śāstram eva prakāśaḥ |


smṛtiśāstram api manvādyupanibaddham aṣṭakāśikhākarmaprapāpravartanādipuruṣārthasādhanopadeśu eva dṛśyate | aśrūyamāṇaphalānām api karmaṇāṃ phalavattā vidhivṛttaparīkṣāyāṃ vakṣyate|


tatra vedās catvāraḥ | prathamo ’tharvavedaḥ, dvitīya ṛgvedaḥ, tṛtīyo yajurvedaḥ,  caturthaḥ sāmavedaḥ |
ta ete catvāro vedās tāvat sākṣād eva puruṣārthasādhanopadeśasvabhāvāḥ, agnihotraṃ juhuyāt svargakāmaḥ ātmā jñātavya ityādiśruteḥ |


tad evaṃ vedapurāṇadharmaśāstrāṇāṃ svata eva puruṣārthasādhanopadeśasvabhāvatvād vidyāsthānatvam ||


aṅgāni vyākaraṇakalpajyotiḥśikṣāchandoniruktāni vedārthopayogipadādivyutpādanadvāreṇa vidyāsthānatvaṃ pratipadyante |  teṣām aṅgasamākhyaiva tadanugāmitāṃ prakaṭayati ||


sa iti | nyastāni parihṛtāni cihnāni chatracāmarādīni yasyāstāṃ tathābhūtām [nyastacihnām] api tejoviśeṣeṇa prabhāvātiśayena anumitāṃ


vicāram antareṇāvyavasthitavedavākyārthānavadhāraṇān mīmāṃsā vedavākyārthavicārātmikā vedākhyasya karaṇasyetikartavyatārūpam anubhavantī vidyāsthānatāṃ pratipadyate ||


rogākhyāyāṃ gamyamānāyāṃ dhātoḥ ṇvul pratyayo bahulaṃ bhavati | ktinnādīnām apavādaḥ | ākhyāgrahaṇaṃ rogasya cet pratyayāntena sañjñā bhavati | bahulagrahaṇaṃ vyabhicārārtham |


sup iti vartate | sup iti saha iti supā iti ca trayam apy adhikṛtaṃ veditavyam | yad ita ūrdhvam anukramiṣyāmaḥ, tatredam upasthitaṃ draṣṭavyam | vakṣyati — dvitīyā śritātītapatitagatātyastaprāptāpannaiḥ iti ||


dvitīyāntaṃ śritādibhiḥ saha samasyate, kaṣṭaṃ śritaḥ kaṣṭaśritaḥ |
sahagrahaṇaṃ yogavibhāgārtham, tiṅāpi saha yathā syāt | anuvyacalat anuprāvarṣat ||


anekaṃ subantam anyapdārthe vartamānaṃ supā saha samasyate, bahuvrīhiś ca samāso bhavati | prathamārtham ekaṃ varjayitvā sarveṣu vibhaktyartheṣu bahuvrīhir bhavati ||


prāptam udakaṃ yaṃ grāmaṃ prāptodako grāmaḥ | ūḍharatho 'naḍvān | upahṛtapaśū rudraḥ | uddhṛtaudanā sthālī | citragur devadattaḥ | vīrapuruṣako grāmaḥ |


ākhyāgrahaṇam ityādi । yadi pratyayāntaṃ rogasya nāma bhavati, evaṃ pratyayo bhavati, nānyathetyevamartham ākhyāgrahaṇam ity arthaḥ । tena padāntaradyotye roge na bhavati bubhukṣā bhasmakeneti ।


bhasmako nāma rogaviśeṣas tatrāśitapītādikaṃ śarīrasya vyāpakaṃ na bhavati, sarvadā ca bubhukṣā bhavati ।


anekaṃ subantaṃ saha samasyata iti parasparam ity arthaḥ। tad anena sub ity etad atrānuvartate, na supety etad; uttarapadasyāpy anekam ity anenaiva pratipāditatvād iti darśayati sarveṣu vibhaktyartheṣv iti


padena prakṛtyarthopasarjanaḥ pratyayārtho 'bhidhīyata iti vibhaktyarthasya prādhānyāt tasyaivānyapadārthagrahaṇena grahaṇam iti bhāvaḥ।


[tejoviśeṣānumitāṃ] sarvathā rājaivāyaṃ bhaved ity ūhitāṃ rājalakṣmīṃ dadhānaḥ sa rājā.


ity asya ślokasyārthaṃ vivṛṇvāna ācārya āha. śāstraṃ praṇetukāmaḥ svasya śāstur māhātmyajñāpanārthaṃ guṇākhyānapūrvakaṃ tasmai namaskāram ārabhata iti.


vyadhikaraṇānāṃ mā bhūt, pañcabhir bhuktam asya | avyayānāṃ ca bahuvrīhir vaktavyaḥ | uccairmukhaḥ | nīcairmukhaḥ |


maruto vāyoḥ sakhā marutsakho 'gniḥ. sa ivābhātīti marutsakhābhaḥ. 'ātaś copasarge'iti kapratyayaḥ. tam arcyaṃ pūjyaṃ taṃ dilīpaṃ prasūnaiḥ puṣpaiḥ.


atheti | atha yaśodhano nṛpaḥ prabhāte uṣasi vanāya vanaṃ gantuṃ muneḥ dhenuṃ mumoca | yaśodhanapadena svadehadānena bhāvi gorakṣaṇaṃ sūcitam |


vanāyeti “kriyārthopapadasya0”-[ pā0 sū0 ] iti karmaṇi caturthī, vana saṃbhaktau iti dhātor vā | mālāyāṃ sādhūni mālyāni, mālaiva mālyāni vā, svārthaṣyañ ｜


“tayor eva kṛtya0” - iti bhāve ktaḥ, “ghumāsthā0” itītve kṛte pītaśabdaḥ | pītaṃ pānam asyāstīti vā, arśa ādy ac, pītā gāvo bhuktā brāhmaṇā itivat, kartari kto vā, ādikarmaṇi kto vā |


nivartyeti | dayālur nṛpo dayitāṃ nivartya, dayāluḥ dayate tacchīlaḥ, “spṛhigṛhi” -[patidayinidrātandrāśraddhābhya āluc ] ity āluc |


surabher apatyaṃ saurabheyī, ḍhrak, “māheyī saurabheyī” -[Rājanighaṇṭu] tāṃ gorūpasya dharāṃ bhūmim ivāpālayata | kiṃvidhaḥ? yaśobhiḥ surabhiḥ śreṣṭhaḥ.


sthita iti | dhiyam īrayati dhīraḥ sa bhūpaḥ tāṃ dhenuṃ chāyeva anuyayau | tad evāha—sthitām anu sthitaḥ | anuśabdaḥ sarvatra sambadhyate | prayātām anu uccalitaḥ | kartari ktaḥ|


niṣeduṣīm “bhāṣāyāṃ sada0” -[ pāsū] iti kvasuḥ, “ugitaś ca” -[pāsū] iti ṅīp, upaviṣṭām anu āsanabandhe dhīraḥ upaveśane dhīraḥ āsannavān, jalam ādadānām anu jalam abhilaṣatīti jalābhilāṣī jalam icchann ity arthaḥ


sa nyasteti | sa rājā tyaktacchatracāmaracihnām api tejoviśeṣānumitāṃ rājalakṣmīṃ dadhānaḥ asphuṭitagaṇḍatvāt aprakaṭitamadalekhaḥ antarmadāvasthā yasya sa gajendra ivābhavat |


lateti | latānāṃ kṛṣṇalatānāṃ vistāreṇa udgrathitaiḥ keśaiḥ upalakṣitaḥ. itthaṃbhūte tṛtīyā iti gopālajātiḥ | adhirūḍhā jyā yasya tat |


śāstram abhidharmakośaṃ praṇetukāmaḥ kartukāmaḥ svasya śāstur ātmīyasya śāstuḥ.


prādibhyo dhātujasya- vārttika  iti samāsaḥ | adhijyaṃ dhanuḥ yasya saḥ adhijyadhanvā, dhanuṣaś ca-pāsū ity anaṅ|


taṃ prasūnaiḥ avākiran vyānaśire tasyopari kṣiptavatyaḥ ityarthaḥ [ prasūna- ] svādaya oditaḥ, “oditaś ca”-[ pā0 sū0] iti niṣṭhā-natvam |


kaḥ kair iva, pure bhavāḥ pauryaḥ, pauryaś ca tāḥ kanyakāś ca, paurāṇām iti vā |


yadi sarveṣāṃ bhāvānāṃ hetau pratyayeṣu ca hetupratyayasāmagryāṃ ca pṛthak ca sarvatra svabhāvo na vidyata iti kṛtvā śūnyāḥ sarvabhāvā iti |


na hi bije hetubhūte 'ṅkuro sti | na pṛthivyaptejovāyvādinām ekekasmin pratyayasaṃjñite |


atra vayaṃ brūmaḥ | yady evam,  tavāpi vacanaṃ yad etac chūnyāḥ sarvabhāvā iti tad api śūnyam. kiṃ kāraṇam  tad api hetau nāsti | mahābhūteṣu saṃprayukteṣu viprayukteṣu vā; pratyayeṣu nāsti |


uraḥkaṇṭhoṣṭhajihvādantamūlatālunāsikāmūrdhaprabhṛtiṣu yatneṣu vā | naivobhayasāmagryām asti ||  hetupratyayasāmagryāṃ hetupratyayasāmagrīvinirmuktaṃ pṛthag eva vā nāsti |


athāpi manyase mā bhūd eṣa doṣa iti sasvabhāvam etad vākyam | sasvabhāvatvāc cāśūnyaṃ |


tasmād anena sarvabhāvasvabhāvaḥ pratiṣiddhaḥ sarvabhāvasvabhāvo vinivarta iti ||atra brūmaḥ—yadi evam yā, te pratijñā śūnyāḥ svabhāvā iti hatā sā ||


‘maner uc copadhāyāḥ’ iti in upadhāyā ukāraḥ | tān pāṇinivararucipatañjalipramukhān munīn | gurūn | gṛṇanty upadiśantīti guravaḥ |


tasmai namaskṛtyeti buddha eva bhagavati yacchabdo vartate. na hi buddhād anya evaṃ guṇaviśiṣṭaḥ saṃbhavatīti ato vyācaṣṭe.


‘kṛgror uc ca’ iti ‘gṝ śabde’ asmāt kur ukāraś cāntādeśaḥ | te ca guravo mātṛpitṛpatyācāryavidyādātṛjyeṣṭabhrātara ṛtvijo bhayatrātānnadātā ceti vyāsoktāḥ |


tathā ca vārttikakāreṇādau prayukto yaḥ siddhaśabdas tadvyākhyāsamaye bhāṣya uktam | ‘māṅgalika ācāryo mahataḥ śāstraughasya maṅgalārthaṃ siddhaśabdam āditaḥ prayuṅkte |


tathā ca vārttikakāreṇādau prayukto yaḥ siddhaśabdas tadvyākhyāsamaye bhāṣya uktam |


‘māṅgalika ācāryo mahataḥ śāstraughasya maṅgalārthaṃ siddhaśabdam āditaḥ prayuṅkte |


maṅgalādīni hi śāstrāṇi prathante vīrapuruṣakāṇi bhavanti, āyuṣmatpuruṣakāṇi ca | adhyetāraś ca siddhārthā yathā syuḥ ’iti |


sūtrakāreṇādau prayukto yo vṛddhiśabdas tadvyākhyāyām api māṅglika ityādy uktvā vṛddhiḥ prayuktety uktam |


pratītyaśabdo ’tra lyabantaḥ prāptāv apekṣāyāṃ vartate. samutpūrvaḥ padiḥ prādurbhāvārtha iti samutpādaśabdaḥ prādurbhāve vartate. tataś ca hetupratyayāpekṣo bhāvānām utpādaḥ— pratītyasamutpādārthaḥ.


lateti | latānāṃ kṛṣṇalatānāṃ vistāreṇa udgrathitaiḥ keśaiḥ upalakṣitaḥ. itthaṃbhūte tṛtīyā iti gopālajātiḥ | adhirūḍhā jyā yasya tat |


iha tu "cakṣuḥ pratītya rūpāṇi cotpadyate cakṣurvijñānam" ityevamādau viṣaye sākṣād aṅgīkṛtārthaviśeṣe cakṣuḥ pratītyeti


pratītyaśabda ekacakṣurindriyahetukāyām apy ekavijñānotpattāv abhīṣṭāyāṃ kuto vīpsārthatā ｜


ya iti buddhaṃ bhagavantam adhikṛtyāheti.buddha iti kartari ktavidhānaṃ. buddher vikasanād buddhaḥ. vibuddha ity arthaḥ. vibuddhaṃ padmam iti yathā.


prāptyarthas tv anaṅgīkṛtārthaviśeṣe ’pi pratītyaśabde saṃbhavati prāpya saṃbhavaḥ, pratītyasamutpāda iti


aṅgīkṛtārthaviśeṣe ’pi saṃbhavati—cakṣuḥ pratītya, cakṣuḥ prāpya, cakṣū rūpaṃ cāpekṣyeti vyākhyānāt  |


taddhitānte cetyaśabde cakṣuḥ pratītya rūpāṇi cotpadyate cakṣurvijñānam ity atra pratītyaśabdasyāvyayatvābhāvāt samāsāsadbhāvāc ca vibhaktiśrutau satyāṃ cakṣuḥ pratītyaṃ vijñānaṃ rūpāṇi ceti nipātaḥ syāt |


yas tu- "vīpsārthatvāt pratyupasargasyaiteḥ prāptyarthatvāt, samutpādaśabdasya ca saṃbhavārthatvāt, tāṃs tān pratyayān pratītya samutpādaḥ prāpya saṃbhava ity eke |


kiṃ kāraṇam? yo hi prāptyarthaṃ pratītyaśabdaṃ vyācaṣṭe, nāsau pratiṃ vīpsārthaṃ vyācaṣṭe, nāpy etiṃ prāptyartham.


kiṃ tarhi pratiṃ prāptyartham, etiṃ ca gatyarthaṃ samuditaṃ ca pratītyaśabdaṃ prāptāv eva varṇayati ||


kāni punaḥ śabdānuśāsanasya prayojanāni? rakṣohāgamalaghvasandehāḥ proyojanam.
rakṣārtham vedānām adhyeyam vyākaraṇam. lopāgamavarṇavikārajñaḥ hi samyak vedān paripālayiṣyati. ūhaḥ khalu api.


tatra laukikāḥ tāvat : gauḥ aśvaḥ puruṣaḥ hastī śakuniḥ mṛgaḥ brāhmaṇaḥ iti. vaidikāḥ khalu api : śam naḥ devīḥ abhiṣṭaye. iṣe tvā ūrje tvā. agnim īḷe purohitam | agne ayāhi vītaye iti.


atha śabdānuśāsanam. atha iti ayam śabdaḥ adhikārārthaḥ prayujyate. śabdānuśāsanam śāstram adhikṛtam veditavyam. keṣām śabdānām? laukikānām vaidikānām ca.


yogināṃ sanakādinām īśvaraḥ śreṣṭhas taṃ yājñavalkyaṃ saṃpūjya manovākkāyakarmabhiḥ pūjayitvā munayaḥ sāmaśravaḥprabhṛtayaḥ śravaṇadhāraṇayogyā abruvan uktavantaḥ dharmān no 'smabhyaṃ brūhīti |


na sarvaiḥ liṅgaiḥ na ca sarvābhiḥ vibhaktibhiḥ vede mantrāḥ nigaditāḥ. te ca avaśyam yajñagatena yathāyatham vipariṇamayitavyāḥ. tān na avaiyākaraṇaḥ śaknoti yathāyatham vipariṇamayitum. tasmāt adhyeyam vyākaraṇam.


kaḥ vāgyogavit eva? kutaḥ etat? yaḥ hi śabdān jānāti apaśabdān api asau jānāti.yathā eva hi śabdajñāne dharmaḥ evam apaśabdajñāne api adharmaḥ. atha vā bhūyān adharmaḥ prāpnoti.


pramattagītaḥ eṣaḥ tatrabhavataḥ. yaḥ tu apramattagītaḥ tat pramānam. yas tu prayuṅkte. avidvāṃsaḥ.


avidvāṃsaḥ pratyabhivāde nāmnaḥ ye plutim na viduḥ kāmam teṣu tu viproṣya strīṣu iva ayam aham vadet.


catvāri vāk parimitā padāni. catvāri padajātāni nāmākhyātopasarganipātāḥ ca. tāni viduḥ brāhmaṇāḥ ye manīṣiṇaḥ. manasaḥ īṣiṇaḥ manīṣiṇaḥ.


atha etasmin śabdopadeśe sati kim śabdānām pratipattau pratipadapāṭhaḥ kartavyaḥ gauḥ aśvaḥ puruṣaḥ hastī śakuniḥ mṛgaḥ brāhmaṇaḥ iti evamādayaḥ śabdāḥ paṭhitavyāḥ. na iti āha.


kim punaḥ ākṛtiḥ padārthaḥ āhosvit dravyam? ubhayam ity āha. katham jñāyate. ubhayathā hi ācāryeṇa sūtrāṇi paṭhitāni.


ākṛtim padārtham matvā jātyākhyāyām ekasmin bahuvacanam anyatarasyām iti ucyate. dravyam padārtham matvā sarūpāṇām ekaśeṣaḥ ekavibhaktau iti ekaśeṣaḥ ārabhyate.


ācāryakaraṇavidhiprayuktatvād dharmaśāstrādhyayanasya prayojanādikathanaṃ nātīvopayujyate | tatra cāyaṃ kramaḥ | prāg upanayanāt kāmacārakāmavādakāmabhakṣāḥ |


siddhe śabdārthasambandhe. siddhe śabde arthe sambandhe ca iti. atha siddhaśabdasya kaḥ padārthaḥ. nityaparyāyavācī siddhaśabdaḥ.


kim punaḥ ākṛtiḥ padārthaḥ āhosvit dravyam? ubhayam iti āha. katham jñāyate? ubhayathā hi ācāryeṇa sūtrāṇi paṭhitāni.


ākṛtim padārtham matvā jātyākhyāyām ekasmin bahuvacanam anyatarasyām iti ucyate.


kiṃ khalvato 'nyatra mokṣo nāsti | nāsti |  kiṃ kāraṇam | vitathātmadṛṣṭiniviṣṭatvāt nahi te skandhasaṃtāna evātmaprajñaptiṃ vyavasyanti.


kiṃ tarhi dravyāntaram evātmānaṃ parikalpayanti, ātmagrāhaprabhavāś ca sarvakleśā iti |


kathaṃ punar idaṃ gamyate skandhasaṃtāna evedam ātmābhidhānaṃ vartate, nānyasminnabhidheya iti ?
pratyakṣānumānābhāvāt.


ye hi dharmāḥ santi teṣāṃ pratyakṣam upalabdhir bhavaty asaty antarāye | tadyathā ṣaṇṇāṃ viṣayāṇāṃ manasaś ca | anumānaṃ ca | tadyathā pañcānām indriyāṇām |


tatredam anumānam—sati kāraṇe kāraṇāntarasyābhāve kāryasyābhāvo dṛṣṭo bhāve ca punar bhāvaḥ, tadyathā-- aṅkurasya |


saty eva cābhāsaprāpte viṣaye manaskāre ca kāraṇe viṣayagrahaṇasyābhāvo dṛṣṭaḥ. punaś ca bhāvaḥ, andhabadhirādīnām anandhābadhirādīnāṃ ca. atas tatrāpi kāraṇāntarasyābhāvo bhāvaś ca niścīyate |


yac ca tatkāraṇāntaraṃ tad indriyam ity etad anumānam | na caivam ātmano ’stīti nāsty ātmā |  yat tarhi vātsīputrīyāḥ pudgalaṃ santam icchanti |


ūrdhvam upanayanāt prāg vedādhyayanopakramād dharmaśāstrādhyayanaṃ, tato dharmaśāstravihitayamaniyamopetasya vedādhyayanaṃ, tatas tadarthajijñāsā, tatas tadarthānuṣṭhānam iti |


vicāryaṃ tāvad etat-- kiṃ te dravyata icchanti, āhosvit prajñaptitaḥ?  kiṃ vedaṃ dravyata iti? kiṃ vā prajñaptitaḥ?


rūpādivat bhāvāntaraṃ cet, dravyataḥ | kṣīrādivat samudāyaś cet, prajñaptitaḥ|
kiṃ cātaḥ?


yadi tāvad dravyataḥ, bhinnasvabhāvatvāt skandhebhyo ’nyo vaktavyaḥ, itaretaraskandhavat|


kiṃ tarhi,  ādhyātmikān upāttān varttamānān skandhān upādāya pudgalaḥ prajñapyate | tad idam andhavacanam anunmīlitārthaṃ na budhyāmahe |


kim idam upādāyeti? yady ayam arthaḥ-- skandhān ālambyeti; teṣv eva pudgalaprajñaptiḥ prāpnoti |


yathā rūpādīn gṛhītvā ālambya teṣv eva kṣīraprajñaptiḥ | athāyam arthaḥ-- skandhān pratītyeti; skandhānāṃ pudgalaprajñaptikāraṇatvāt?


sa eva doṣaḥ | na sa evaṃ prajñapyate | kathaṃ tarhi | yathendhanam upādāyāgniḥ |


sa hi bhagavān ācāryasyātmīyaḥ śāstā, tacchāsanapratipannatvāt. tena vā śāstrā mahākaruṇāparatantreṇa sakalo lokaḥ svatvena parigṛhītaḥ. tasmād ācāryasyāpi svatvena gṛhītasya sa bhagavān svaḥ śāstā bhavati.


māhātmyajñāpanārtham iti. mahātmatvaṃ māhātmyaṃ svaparārthapratipattisampat tajjñāpanārthaṃ tadavabodhārtham.


guṇākhyānapūrvakaṃ guṇakathanapūrvakaṃ tasmai namaskāram ārabhate tasmai praṇāmaṃ karotīty arthaḥ.


purāṇaṃ brāhmādi | nyāyas tarkavidyā | mīmāṃsā vedavākyavicāraḥ | dharmaśāstraṃ mānavādi |


atītakālatvād ārabdhavān iti vaktavye vartamānakāle padaprayogo 'dyāpi namaskārārambhābhiprāyāt, śiṣyaparaṃparayā vā namaskārāraṃbhāvirāmāt.


śabdaśāstre 'pīdṛśa eva śabdaprayogo dṛśyate. atha śabdānuśāsanam. athety ayaṃ śabdo 'dhikārārthaḥ prayujyata iti.


guṇākhyānamātreṇa māhātmyāvabodho na namaskāreṇeti cet. na. tasya tatsūcakatvāt.


namaskāreṇa hi māhātmyaṃ sūcyate. atha vā guṇākhyānenaiva māhātmyaṃ jñāpyate na namaskāreṇa. namaskārārambhas tu svapuṇyaprasavārtham,  sadācāranuvṛttipradarśanārthaṃ vā.


kṛtābhimatadevatāpūjāstutinamaskārā hi santaḥ kriyām ārabhanta iti satām ācārāt.


tatra māhātmyajñāpanaṃ kimartham ity ācakṣmahe. tadgauravotpādanārtham. gauravotpādanaṃ punas tatpravacanasatkṛtyaśravaṇārtham.


satkṛtyaśravaṇaṃ krameṇa śrutacintābhāvanāmayaprajñotpādanārtham. tadutpādanaṃ kleśaprahāṇārtham. tat punaḥ sarvaduḥkhopaśamalakṣaṇanirvāṇaprāpaṇārtham iti prayojananiṣṭhā.


māhātmyajñāpanaṃ tv ekam ācāryeṇa prayojanam uktaṃ sākṣātprayojanatvāt. taditarāṇi tv abhyūhituṃ śakyānīti noktāni.


ya iti buddhaṃ bhagavantam adhikṛtyāheti. sāmānyaśabdo 'pi yacchabdo vihitaviśeṣaṇatvād viśeṣavṛttir bhavati. tadyathā ya eṣāṃ brāhmaṇānāṃ gauraḥ śukravāsāḥ sa devaśarmeti. tadvad ihāpi.


bhagavantam iti dvitīyapadopādānam anādarasaṃbhāvanānivṛttyartham | nirupapadānām abhidhānānāṃ hi loke anādaro dṛśyate | devadatta iti ||


aṅgāni vyākaraṇādīni ṣaṭ | etair upetāś catvāro vedāḥ | vidyāḥ puruṣārthasādhanāni | tāsāṃ sthānāni ca caturdaśa |